# Mervièlh

Mervièlh (en francés Murviel, puèi Murviel-lès-Montpellier dempuèi 1891) es una comuna lengadociana situada dins lo departament d'Erau e la region d'Occitània, ancianament de Lengadòc-Rosselhon.

## Toponimia

La prononciacion es [mèr'bjèl] (Atlas Linguistique du Languedoc oriental). Las fòrmas ancianas son : villa quam vocant Muro Vetulo en 1031-1060, ecclesia S. Johannis de Muro Vetulo, parrochia vel villa S. Johannis de Muro Veteri en 1122, castrum de Muro veteri en 1149-50, villam de Muro veteri en 1155, ecclesiam S. Johannis de Muroveteri, cap a 1160, de Muroveteri en 1187, 1194, sense data [sègle XII ?], del maso del castello de Mur vetulo, lo mas del castel de Muro vetulo en 1201 (?), villam de Muro veteri en 1202, terminio S. Johannis de Muroveteri en 1213, castri de Muroveteri en 1311, Mervielh en 1526, Meruel en 1613, Merveil en 1622, Merviel en 1622, 1626, Murvel en 1648, Merviel en 1668-69, Murviel en 1740-60, 1770-72 (mapa de Cassini), Merviel en 1771.
Segon Dauzat e Rostaing, Hamlin, lo nom representa « mur vièlh, vièlha muralha », que designa un ancian oppidum. Justament, al nòrd del vilatge, i a lo siti arqueologic del Castelàs$^,$, ont se trobava una vila antica celtica, puòi galloromana.
La clartat del toponime a patit d'una assimilacion vocalica : u de mur vengut e per influéncia de è de vièlh (è es normalament impossible abans l'accent tonic, es donc lo fonème pus prèp, e, qu'a remplaçat u). Es a remarcar qu'en occitan, i a pus sovent de dissimilacions que d'assimilacions en toponimia (los Ròcafòrt venguts Recafòrt dins la prononciacion, los Verdfuèlh cambiats en Vrufuèlh, etc), allòc que las assimilacions vocalicas son frequentas en la lenga basca (cf. lo doblet uri, vilatge e iri). Es lo fenomèn de l'armonia vocalica, que se pòt tanben trobar mai o mens en Catalonha, país de substrat iberobasc (Celsona > Solsona, per çò qu'es de la toponimia, jonoll, de genoll < genŭcŭlu, per çò qu'es de la lenga) e plan sovent en valencian meridional (olla sona ['ɔʎɔ] e terra sona ['tɛrrɛ]).

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| març de 2014 | 2026 | Isabelle Touzard | sense etiqueta | Quadra superiora, vicepresidenta de la comunautat d'aglomeracion de Montpelhièr |
| març de 2008 | 2014 | Françoise Berger | PS | |
| 1989 | 2008 | Alfred Conesa | PS | |
| | 1989 | | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 1888, totala: 1923 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 401 | - | - |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 414 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 509 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 390 | 424 | 441 | 687 | 935 | 1 208 | 1 602 | 1 658 | 1 749 1 776 |
| 2009 | 2010 |
| 1 928 1 957 | 1 911 1 949 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 1873 abitants e la densitat èra de 185,26 ab/km².

## Veire tanben

* Comunas d'Erau

## Nòtas e referéncias

* 1 2 Frank R. Hamlin, Toponymie de l'Hérault, Dictionnaire Topographique et Étymologique, Éditions du Beffroi e Études Héraultaises, 2000, p. 264
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud,reedicion 1984, p. 487, a Mur-de-Barrez
* Portal de Lengadòc